Държавен вестник, бр. 13, 2012 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  13
В по-малките търговски обекти продавач-
консултантът изпълнява задълженията и на 
касиер. Той приема парични суми, връща 
ресто и издава касови бележки и фактури, 
отговаря за ежедневното точно приключване 
на касовата наличност и отразяването на 
оборота в книгата за касовия апарат.
Продавач-консултантът носи отговорност 
за стоките, както и за оборудването и обза-
веждането в търговския обект, а също и за 
извършените от него операции с парични 
средства и финансовоотчетни документи.
Продавач-консултантът може да работи 
самостоятелно в търговския обект за осъщест-
вяване на продажби на едро или на дребно, 
да обслужва определен сектор в по-голям 
търговски обект, а също така да изпълнява 
различни дейности в складови помещения 
или офиси. 
В някои видове търговски обекти се изисква 
продавач-консултантът да поддържа висока 
хигиена – лична и на работното място, в съот-
ветствие със санитарно-хигиенните изисквания.
При работа с някои видове хранителни 
стоки – месо, риба и др., както и продукти 
в насипно състояние и др., продавач-консул-
тантът транжира, разфасова, оразмерява и 
опакова стоките, като използва специфични 
инструменти, везни, специализирана техника 
и опаковъчни материали. При работа с тех-
нически средства той спазва инструкциите и 
носи отговорност за безопасно обслужване 
на клиентите и предотвратяване на аварии 
и инциденти. 
Продавач-консултантът изхвърля отпадъ-
ците на определените места и по установения 
ред, като се старае да не замърсява околната 
среда в района на търговския обект.
При възникване на опасни ситуации е 
длъжен да информира прекия си ръководител 
и да подпомогне безопасното напускане на 
търговския обект от клиентите и от остана-
лите си колеги.
Продавач-консултантът работи с електрон-
ни везни, баркод скенери, касови апарати, 
посттерминални устройства за безкасови 
плащания, компютър със софтуер за складова 
наличност. Възможно е да му бъде възложе-
но да обслужва сигналната и охранителната 
техника на търговския обект.
Работното време на продавач-консултанта е 
с нормална продължителност в съответствие 
с разпоредбите на Кодекса на труда.
Продавач-консултантът трябва да проявява 
наблюдателност, бързина и вежливост при 
работа с клиенти, търговски нюх, концентра-
ция на вниманието. Трябва да умее да работи 
в екип, да не създава конфликти с колеги и 
клиенти, да бъде честен, отговорен и пре-
цизен в работата си. Лицата, практикуващи 
професията, трябва да притежават физическа 
издръжливост, тъй като работят предимно 
прави. Според спецификата на търговския 
обект и вида на предлаганите стоки понякога 
се налага да вдигат, свалят и пренасят тежки 
товари.
2.2. Възможности за продължаване на 
професионалното обучение
Придобилите втора степен на професио-
нална квалификация по професията „Про-
давач-консултант“ могат да се обучават за 
придобиване на квалификация по професиите 
„Брокер“ и „Търговски представител“ – тре-
та степен на професионална квалификация, 
като обучението по общата задължителна 
професионална подготовка, единна за всички 
професионални направления, и отрасловата 
задължителна професионална подготовка за 
професионално направление „Търговия на 
едро и дребно“ се зачита.
Лицата, придобили професионална квали-
фикация по професията „Продавач-консул-
тант“, имат възможност за повишаване на 
квалификацията си в курсове и семинари, 
организирани от професионални гимназии, 
центрове за професионално обучение, бран-
шови или професионални организации и др.
2.3. Възможности за професионална реали-
зация съгласно Националната класификация на 
професиите и длъжностите (НКПД – 2011), ут-
върдена със Заповед № РД-01-931 от 27.12.2010 г. 
на министъра на труда и социалната поли-
тика, изм. и доп. със заповеди № РД-01-204 
от 28.02.2011 г., РД-01-426 от 30.05.2011 г. и 
РД-01-529 от 30.06.2011 г. 
Придобилите втора степен на професионал-
на квалификация по професията „Продавач-
консултант“ могат да постъпват на работа на 
длъжности (професии), включени в единични 
групи 5223 Продавач-консултанти, както и 
други подобни, допълнени при актуализиране 
на НКПД.
3. Цели на обучението
3.1. Цели на обучението по общата задъл-
жителна професионална подготовка – единна 
за всички професионални направления
След завършване на обучението по профе-
сията обучаваният трябва да:
• спазва правилата за здравословни и без-
опасни условия на труд; 
• разпознава рисковите ситуации в процеса 
на трудовата си дейност и прилага адекватни 
поведенчески модели;
• прилага изискванията за опазване на 
околната среда;
• описва стопанското устройство на стра-
ната;
• разбира съществуващите икономически 
отношения, процеси и явления и прави изводи 
за факторите, които ги пораждат;